

**Еуразиялық экономикалық одақ шеңберіндегі ортақ процестер тізбесіне өзгеріс енгізу туралы**

Еуразиялық экономикалық комиссия Алқасының 2017 жылғы 11 шілдедегі № 86 шешімі

      Еуразиялық экономикалық одақ шеңберіндегі ақпараттық-коммуникациялық технологиялар және ақпараттық өзара іс-қимыл туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 3 қосымша) 9-тармағына сәйкес Еуразиялық экономикалық комиссия Алқасы **шешті:**

      1. Еуразиялық экономикалық комиссия Алқасының 2015 жылғы 14 сәуірдегі № 29 шешімімен бекітілген Еуразиялық экономикалық одақ шеңберіндегі ортақ процестер тізбесі мынадай мазмұндағы ХІХ бөліммен толықтырылсын:

      **"**XІХ. Еуразиялық экономикалық одақтың үшінші тараптармен халықаралық шарттарына сәйкес Еуразиялық экономикалық одаққа мүше мемлекеттер мен үшінші елдер арасындағы ақпарат алмасумен байланысты процестерді ақпараттық қамтамасыз ету

|  |  |
| --- | --- |
|
**76.** **Тауарлардың шығарылған жерін сертификаттау мен верификациялаудың электрондық жүйесі шеңберінде** **Еуразиялық экономикалық одаққа мүше мемлекеттер мен үшінші елдер арасындағы электрондық ақпарат алмасуды іске асыруды қамтамасыз ету** |
**2017 ж.**
**IV тоқсан.".** |

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
|
*Еуразиялық экономикалық комиссия**Алқасының Төрағасы*
 |
*Т. Саркисян*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК